Knut Hjeltnes

Knut Hjeltnes (1951–2024) var en norsk diskoskaster og kulestøter som representerte IL Gular. På slutten av 1970-åra og begynnelsen av 1980-åra var han en av de beste mannlige friidrettsutøverne i Norge. Han vant de fleste NM i kule og diskos i den perioden. Han satte norsk rekord i diskos med 69,62 i 1985; rekorden var fortsatt gjeldende i 2023. I 1977 ble han som første norske utøver tatt for bruk av doping, og ble utestengt fra all idrett i ett år.

 Karriere 
Knut Hjeltnes ble nummer fem i diskos under EM 1978 og nummer fire i samme øvelse under EM 1986. Under Sommer-OL i 1976 i Montréal kom han på sjuendeplass og i OL i Los Angeles i 1984 oppnådde han fjerdeplass, mens han fire år senere igjen kom på sjuendeplass under OL i Seoul. Han ble nummer fire i verdenscupfinalen i 1979. 

 Doping 
Sommeren 1977 ble Knut Hjeltnes som første norske utøver tatt for bruk av doping, og ble utestengt fra all idrett i ett år. Kasteøvelsene i friidrett var trolig de som var mest berørt av dopingbruk på 1970- og 1980-tallet. Hjeltnes innrømmet at han hadde tatt anabole steroider.

 Etter idrettskarrieren 
Knut Hjeltnes ble i 1978 uteksaminert fra Brigham Young University. Senere arbeidet han i perioder innen salg og markedsføring for Nike International og Microsoft. Etter å ha lagt opp som idrettsutøver var han i perioden 1994-1997 diskostrener for Norge. I 1996 gjorde Hjeltnes combeback i diskos og var nær ved å klare kvalifiseringskravet til VM dette året.

Fra 1999 til 2013 var han idrettsinstruktør ved United States Military Academy i West Point i USA.

 Meritter 
 5 kongepokaler
 20 NM-gull i kule og diskos
 OL 1976 7.-plass i diskos
 EM 1978 5.-plass i diskos
 VC-finale 1979 4.-plass i diskos
 OL 1984 4.-plass i diskos
 EM 1986 4.-plass i diskos
 Gjeldende norsk rekord i diskos med 69,62 meter.

 NM-medaljer 
Plassering Øvelse ÅrGull  Kule  1975, 1976, 1978, 1979, 1980, 1981, 1982, 1983, 1984Gull  Diskos  1975, 1976, 1979, 1980, 1981, 1982, 1983, 1984, 1986, 1988, 1989Sølv  Diskos  1974, 1996, 1997Bronse  Spyd  1976

 Se også 
 Norske rekorder i friidrett
 Mestvinnende utøvere i NM i friidrett

 Referanser 
friidrett.no: NM Kule menn. 
friidrett.no: NM Diskos menn. 
friidrett.no: NM Spyd menn. 

 Litteratur 
 Dopet. Knut Hjeltnes forteller (ført i pennen av Jan Hedenstad) – ISBN 82-05-12002-1

 Eksterne lenker 


Kategori:Norske diskoskastere
Kategori:Norske kulestøtere
Kategori:Deltakere for Norge under Sommer-OL 1976
Kategori:Friidrettsutøvere under Sommer-OL 1976
Kategori:Deltakere for Norge under Sommer-OL 1984
Kategori:Friidrettsutøvere under Sommer-OL 1984
Kategori:Deltakere for Norge under Sommer-OL 1988
Kategori:Friidrettsutøvere under Sommer-OL 1988
Kategori:Deltakere for Norge under VM i friidrett 1987
Kategori:Dopingsaker i friidrett
Kategori:Personer fra Kvam kommune
Kategori:Kongepokalvinnere i friidrett
Kategori:Norgesmestere i friidrett
Kategori:Norske friidrettstrenere
Kategori:Alumni fra Brigham Young University
Kategori:Friidrettsutøvere for IL Gular
Kategori:Deltakere for Norge under VM i friidrett 1983
Kategori:Deltakere for Norge under EM i friidrett 1978
Kategori:Deltakere for Norge under EM i friidrett 1982
Kategori:Deltakere for Norge under EM i friidrett 1986